خديجة عريب

خديجة عريب (مزيودة ف 10 أكتوبر 1960 ف لمغريب) سياسية مغريبية هولاندية، كاتنتامي ل حيزب د لعمال لهولاندي.
ؤ كانت عضوة ف لبرلمان د هولاندا ؤ ناطقة رسمية ديال لبرلمان ؤ ممتلة ديال تّجمع لبرلماني ف لّجنة لؤروپية.
تخرّجات من جاميعة د أمصطردام.

 حياتها 
خديجة عريب تولدات فـ 10 أكتوبر 1960 ف المغرب. هاجرات ل هولاندا وهي عندها 15 عام. هي سياسية مغربية-هولندية و كانت كتسير مجلس النواب الهولندي. كانت كتشتاغل مع حزب لخدمة الهولندي (PvdA) و كانت عضوة فـ البرلمان من 19 ماي 1998 حتى 29 نونبر 2006 و من 1 مارس 2007. قبل ما تدخل السياسة، كانت خدامة موظفة مدنية و معلمة و كدير خدمة جتماعية.

هاجرت خديجة ل هولندا وهي عندها 15 عام ف إطار جمع شمل العائلة، و كان هاد القانون جديد ف ديك الفترة. درسات علم الإجتماع فـ أمستردام، و كانت من المؤسسين ديال إتحاد لعيالات المغربيات فـ هولندا. خدمات ف مناصب مختالفة: مساعدة فـ منظمات الرعاية الإجتماعية فـ بريدا و أوتريخت، و كـ مساعدة فـ معهد الدراسات الإجتماعية و الإقتصادية فـ جامعة إراسموس فـ روتردام، ومن بعد ولات نائبة رئيس و مستشارة سياسية مهمة فـ الميدان ديال الرعاية الإجتماعية و الصحية فـ أمسطردام، قبل ما تولي برلمانية على حزب لخدمة الهولندي من 1998، مع فترة قصيرة ما بين 2006 و 2007.

 لكاريير السياسية 

فـ البرلمان، ركزات خديجة على قضايا مقاومة العنصرية والتمييز، العنف ضد المرا، العنف داخل العائلة و رعاية الشباب. ملي دخلات البرلمان، تعرضات ل نتقادات حادة ب سباب الجنسية المزداوجة ديالها و الدور ديالها فـ اللجنة الإستشارية ديال ملك المغرب. فـ 2012، حاولات بلا نجاح تولي رئيسة المجلس، و من بعد ولات أول نايبة د الرئيس. و فـ الإنتخابات المرحلية لي صرات فـ 13 يناير 2016، تولات رئاسة المجلس بعد ما غلبات ثلاث د لمرشحين آخرين. الاهتمامات السياسية ديالها مركزة على محاربة العنصرية والتمييز، و كتهتم بزاف بقطاع الصحة، خصوصًا الرعاية الصحية ب لعيالات المغربيات والتركيات. كتركز حتى على مشكلة لعيالات اللي كيتخلاو عليهم رجالهم بعد العطلة الصيفية، خصوصًا اللي كيتعرضو ل حرمان من لپاسپور و ما كيعرفوش الهولندية. عريب لقات حل لهاد المشكل، بحيث تم تخصيص موظفين فـ السفارات الهولندية ف المغرب و تركيا باش يستقبلو هاد لعيالات و يعاونوهم.

 الترشيح اللول 
عريب، اللي كانت نائبة عن الحزب العمالي منذ 1998 مع فترة قصيرة بين 2006 و2007، خذات 83 صوت من أصل 134 فـ التصويت فـ مجلس النواب لي فيه 150 عضو. الحزب العمالي كيجي ثاني من حيث المقاعد (36 مقعد) بعد الحزب الليبرالي بقيادة رئيس الحكومة مارك روته (40 مقعد)، و هاد الزوج شكلو التحالف الحاكم.

و في 13 يناير 2016، فازت عريب برئاسة الغرفة الثانية فـ البرلمان الهولندي بعد ما خذات 83 صوت من 134، متفوقة على ثلاثة مرشحين آخرين. هاد الفوز خلق استياء عند اليمينيين فـ هولندا، وخيرت فيلدرز، زعيم حزب من أجل الحرية، وصف هاد النهار بـ “اليوم الأسود فـ تاريخ هولندا”. الحزب ديالو كان معارض لترشيحها حيث كانت عندها الجنسية المغربية بجوج مع الهولندية.

 الرئاسة د البرلمان 
خديجة عريب رشحات راسها فـ 2012 لرئاسة البرلمان ولكن ما نجحاتش، ومع ذلك تولات رئاسة البرلمان الهولندي بالوكالة من بعد ما ستاقلات الرئيسة الفايتة أنوشكا ڤان ميلتنبورڭ فـ دجنبر 2015. و ف 13 يناير 2016، فازت ب رئاسة الشومبرة الثانية فـ البرلمان الهولندي بعدما خذات 83 صوت من أصل 134، متفوقة على ثلاثة مرشحين آخرين.

عريب تنتاخبات باش تولي رئيسة البرلمان الهولندي حتى عام 2017.

هاد الفوز خلق إستياء عند اليمنيين الهولنديين، و خيرت ڤيلدرز، زعيم حزب "على ود الحرية"، وصف هاد النهار بـ "النهار لكحل فـ تاريخ هولندا"، و حزب "على ود الحرية" كان معارض ل ترشيحها حيث كانت عندها الجنسية المغربية مع الهولندية.

 الإستقالة من البرلمان 
علنات إستقالتها من البرلمان بسبب ما سمتو “المساس ب كرامتها و الخيانة”.

هاد القرار جا بعدما قرر المجلس التنفيذي ديال البرلمان الهولندي يفتح تحقيق على اتهامات ضد سلوك عريب خلال الفترة اللي كانت فيها رئيسة البرلمان، واللي توصل بها مجلس النواب عبر رسائل مجهولة.

عريب قالت فـ بيان على حسابها الرسمي فـ تويتر، بلي “الخيانة اللي تعرضت ليها فـ الأيام القليلة الفايتة، خلاتني نستاقل من البرلمان، وخا كنت وعدت راسي نبقى كيما كانت الظروف، ولكن هاد المرة الموضوع وصل للمساس ب كرامتي”.

و زادت قالت بلي قرار المجلس التنفيذي ب فتح التحقيق عليها “ماشي قانوني دستورياً”، و وصفات قرار وكيل الدولة ب فتح تحقيق مع عضو البرلمان بلي راه “برا إختصاصات مجلس النواب”.

 مصادر 

تصنيف:زيادة 1960
تصنيف:سياسيين هولانديين من أصل مغريبي
تصنيف:سياسيين من حزب لخدمة (هولاندا)
تصنيف:مقالات فيها مصدر و 3000 بايت
تصنيف:مقالات زادهوم داريجابوت
تصنيف:ناس حيين